text: Fiskeensilage skyld i tank-kollaps
  20 juli 2011 kl. 20.36
  Det var fiskeensilagen i sig selv, der var skyld i at tanken på Aabenraa Havn kollapsede for snart to måneder siden. Det fremgår af en rapport fra Teknologisk Institut.
  Dansk Pelsdyr Foder er ikke enig i konklusionerne i rapporten fra Teknologisk Institut. 
  ? Vi er meget overraskede. Det er uforståeligt. Vi har haft kontrol på i 2008, og den siger, at der ikke er tegn på korrosion (tæring), siger Mogens Søndergaard, der er direktør for Dansk Pelsdyr Foder til JydskeVestkysten.
  Fiskeensilage indeholder salt - og er surt. Derfor kan det fremskynde tæringen, som fik tanken til at kollapse. 
  Dansk Pelsdyr Foder fik tanken undersøgt i 2008 af Force Institut. Dengang blev tanken godkendt til yderligere ti år.
  